Евергринскый штатный коледж

Евергринскый штатный коледж,  The Evergreen State College — експерименталный штатный коледж слободных умѣнь в Олимпии, в штатѣ Вашингтон.
История
Коледж быв створеный рѣшѣньом влады штату HB 596 (Chapter 47, Laws of 1967) и од 24. януара 1968 достав свое днешне имя. В добѣ 1960–1970-х было створено веце такых коледжи, котры означовали за експерименталны, але з током часу они або заникли, або перешли на традичны методы едукации. Евергринскый штатный коледж в сучасности еден з немногых, котры зоставають вѣрны своему зачаточному напряму.Karla Vallance: Evergreen: Can a college of the '60s survive '80s? //Christian Science Monitor (February 17, 1983) Одчитане 2019-08-24William Booth: On Calif. Campus, an Experimental Era Nears Its End //The Washington Post (28 February 2000)  Одчитане 2019-08-24

В истории коледжа ставали ся политичны шкандалы, котры негативно вплывали на его репутацию. Подля традиции штуденты самы выберають особу, котра повѣсть напутне слово дипломуючым абсолвентам коледжа при их промоции. В роках 1993 и 1999 такыма особами были выбраны засуджены на доживотя за забивство политичны меншиновы активисты. В року 2017 в коледжу взникли непорядкы на расовой основѣ. Резултатом е, же число охотных учити ся в коледжу падать, што веде ку ненаповнености буджета и вымушеному звекшѣню вартости наукы и додаточных коштох про штудентох.Abby Spegman: Evergreen looks to cut $6 million from its budget, raise fees due to enrollment drop //The Olympian (May 11, 2018) Одчитане 2019-08-24. 

Школне и додаточны поплаткы
В академичном року 2018–2019 школне про резиденты штата Вашингтон чинить $6 800, про нерезиденты — $25 000. Але окрем школного штудент платить учебны приручкы и книгы, убытованя и кост, транспорт ай персоналны потребы, так же цѣлково выйде рочно понад  $22 326 про резиденты и понад $40 842 про нерезиденты. Але штудент може достати финанчну помочь аж до вышкы 47%, зависимо од успѣшности. В академичном року 2016–2017 62% штудентох доставали даяку финанчну помочь.Costs & Aid.

Штудийны програмы
Коледж не мать повинны програмы. Штудент сам собѣ выбере, якы предметы буде штудовати, выбраный предмет може быти выучованый од 3 до 9 мѣсяци а принесе штудентови до 16 пункты в припадѣ повного освоѣня. Про ступѣнь бакаларя мусить довъедна набрати 180 пунктох. Зависимо од выбраного предмета може мати до трьох выучуючых професорох. 

Окрем програм бакаларскых штудий коледж готовить на ступень магистра екологии, магистра администрации, а од року 2021 штартуе програма магистер педагогикы, котра е в стадии приготовлѣня, але уж мож ся на ню наперед голосити. Магистерскый ступень мож зыскати не одрываючи ся од роботы, в вечерных годинах.Graduate studies. 

Одказы


 Референции 

Катеґорія:Высокы школы США